O ganlyniad i Covid-19 (Coronafeirws) mae nifer o'n gweithgareddau wedi eu canslo, eu gohirio neu wedi eu cynnal yn rhithiol. Edrychwch ar ein tudalennau ar y cyfryngau cymdeithasol @visitanglesey er mwyn cael y wybodaeth ddiweddaraf neu er mwyn chwilio am ddigwyddiadau, gweler isod.
Ailddarganfod Ynys Môn yn Ddiogel
Gellir olrhain tarddiad Caergybi yn ôl i 450CC, pan orchfygwyd goresgynwyr o Iwerddon gan y Brenin Celtaidd Caswallon ar Ynys Gybi.
Porthladd Caergybi yw porthladd fferi Iwerddon prysuraf y DG ac mae'n gartref i'r fferi fôr fwyaf yn y byd. Mae golygfeydd da dros y porthladd o dir Eglwys Sant Cybi, lle ceir hefyd olygfa dda o heneb Skinners ar graig Alltran. Codwyd yr obelisg gan bobl Caergybi er cof am y Capten John McGregor Skinner, un fu yn gymwynasgar iawn i dlodion y dref ac a foddodd yn dilyn ei olchi dros fwrdd ei long yn 1832.
Yng nghanol y dref, mae Eglwys Sant Cybi a sefydlwyd tua 550OC, yn sefyll ar safle hen gaer Rufeinig Caer Gybi ac mae waliau'r gaer wreiddiol yn ei hamgylchynu o hyd. Yn yr ardal o gwmpas, fe geir nifer o safleoedd cynhanesyddol, yn cynnwys Siambr Gladdu Neolithig Trefignath, 1.5 filltir i'r De-ddwyrain o'r dref. Mae cytiau Gwyddelig Tŷ Mawr o ddiwedd y cyfnod Neolithig neu ddechrau'r Oes Efydd i'w gweld ar lethrau deheuol Mynydd Caergybi yn agos i Ynys Lawd.
Mae yna deithiau cerdded gwych o gwmpas yr arfordir ym Mharc Gwledig y Morglawdd, ac mae'r rhain yn cynnwys llwybrau sain, oriel agored newydd yn yr hen sied frics, a theithiau cerdded thematig. Mae Parc Gwledig y Morglawdd a Chanolfan Ymwelwyr y Gymdeithas Frenhinol Er Gwarchod Adar yn Nhŵr Elin, Ynys Lawd yn ganolfannau gwylio adar poblogaidd.
Mae dewis gwych o dafarndai a bwytai yng Nghaergybi yn ogystal â dewis da o siopau, a chanolfan siopa y tu allan i ganol y dref.
'Amgueddfa Morwrol Caergybi'
'Mae'r amgueddfa yn brofiad diddorol iawn ar gyfer y teulu cyfan. '
'Canolfan Ucheldre Centre Caergybi'
'Mae Canolfan Ucheldre yn ymdrech gymunedol i ddarparu canolfan gelfyddydau, arddangosfeydd a gweithgareddau cymunedol addysgiadol a diwylliannol ar gyfer pobl sy'n byw...'
'Clwb Golff Caergybi'
'Dyma faes sy'n llawn her ac arno ddwy ffordd deg a thynn sy'n croesi grug, rhedyn, ac eithin. Mae modd llogi offer a darperir gwersi'
'Parc Gwledig y Morglawdd Caergybi'
'Am ddiwrnod difyr yng nghefn gwlad hardd Ynys Môn, beth am ymweld â Pharc Morglawdd Caergybi? Mae wedi'i leoli wrth ymyl tref a phorthladd Caergybi - y porth celtaidd i...'